23.1.2023 г.
BG
Официален вестник на Европейския съюз
C 23/3
(12) Популяризирането и прилагането на Декларацията е споделен политически ангажимент и отговорност на ЕС и неговите държави членки в рамките на съответните им компетенции и в пълно съответствие с правото на ЕС.
Комисията ще докладва редовно на Парламента и на Съвета за постигнатия напредък.
Държавите членки и Комисията следва да вземат предвид цифровите принципи и права, установени в Декларацията, когато си сътрудничат за постигането на общите цели, определени в решението относно политическата програма до 2030 г. „Път към цифровото десетилетие“.
Декларация относно цифровите права и принципите за цифровото десетилетие Целта ни е да насърчим европейски път за цифровата трансформация, който поставя хората в центъра, изграден е върху европейските ценности и основните права на ЕС, като се утвърждават универсалните права на човека и се облагодетелстват всички хора и предприятия и обществото като цяло.
Поради това декларираме: ГЛАВА I Поставяне на хората в центъра на цифровата трансформация 1.
Хората заемат централно място в цифровата трансформация в Европейския съюз.
Технологиите следва да служат и да са от полза за всички хора, живеещи в ЕС, и да им дават възможност да преследват стремежите си при пълна сигурност и зачитане на основните им права.
Поемаме ангажимент за: а) укрепване на демократичната рамка за цифровата трансформация, която да е от полза за всички и да подобрява живота на всички хора, живеещи в ЕС; б) предприемане на необходимите мерки, за да се гарантира, че ценностите на ЕС и правата на хората, признати от правото на ЕС, се зачитат както онлайн, така и офлайн; в) насърчаване и гарантиране на отговорни и старателни действия от страна на всички участници, публични и частни, в цифровата среда; г) активно популяризиране на тази визия за цифровата трансформация, включително в международните ни отношения.
ГЛАВА II Солидарност и приобщаване 2.
Технологиите следва да се използват за обединяване, а не за разделяне на хората.
Цифровата трансформация следва да допринесе за справедливи и приобщаващи общество и икономика в ЕС.
Поемаме ангажимент за: а) гарантиране, че при проектирането, разработването, внедряването и използването на технологични решения се зачитат основните права, дава се възможност за тяхното упражняване и се насърчават солидарността и приобщаването; б) цифрова трансформация, при която никой не е изоставен.
Тя следва да е от полза за всички, да постига равновесие между половете и да включва по-специално възрастните хора, хората в селските райони, хората с увреждания или маргинали­ зираните, уязвимите или обезправени лица и тези, които действат от тяхно име.
Тя следва също така да утвърждава културното и езиковото многообразие; в) разработването на подходящи рамки, така че всички участници на пазара, възползващи се от цифровата трансформация, да поемат своите социални отговорности и да допринасят справедливо и пропорционално за разходите за обществени блага, услуги и инфраструктури в полза на всички хора, живеещи в ЕС.
Свързаност 3.
Всички, навсякъде в ЕС, следва да имат достъп до високоскоростна цифрова свързаност на достъпни цени.
Поемаме ангажимент за: а) осигуряване на достъп до висококачествена свързаност с наличен достъп до интернет за всички, независимо къде в ЕС се намират, включително за лицата с ниски доходи;